Slaget på Det hvite berg
Slaget på Det hvite berg (tsjekkisk: "Bitva na Bilé Hoře") ble utkjempet 8. november 1620 mellom en katolsk, tysk-romersk keiserlig hær og en protestantisk böhmisk styrke. Slaget ble utkjempet ved Bilá Hora (som kan oversettes med "Det hvite berget", "Det hvite fjellet" eller "Hvitfjell") utenfor Praha. Slaget var avgjørende for den første fasen av Tredveårskrigen, og førte til hendelser som definerte de neste hundreårene av Böhmens historie.